**FELHASZNÁLÁSI SZERZŐDÉS[[1]](#footnote-1)**

**(többszerzős, díjazás ellenében)**

amely a mai napon az alábbi tartalommal jött létre.

*1. A felek megnevezése*

név: **…**

lakhely: **…**

adóazonosító jel: **…**

mint szerző (a továbbiakban: Szerző), valamint

cégnév: **MISKOLCI EGYETEM (szervezeti egység)**

székhely: **3515 MISKOLC-EGYETEMVÁROS**

intézményi azonosító: **FI87515**

adószám: **15308809-4-05,**

csoport adóazonosító szám: 17782751-5-05,

képviselő: **…** *(név, beosztás/tisztség)*

témaszám: **…**

mint felhasználó (a továbbiakban: Felhasználó).

*2. A szerződés tárgya*

A Felhasználó megbízza a Szerzőt – a Felhasználónál …. ikt. számon nyilvántartott … tárgyú megállapodásban foglalt / …. azonosítószámú … projekt keretében vállalt kötelezettség teljesítése érdekében – a következő szerzői mű (továbbiakban: közös mű) Minta Erikával, mint társszerzővel 50-50%-ban való megalkotásával. A szerződés közvetett tárgya a **…** (munka)című **…** oldal / karakter terjedelmű jegyzet / tankönyv.

A Szerző köteles a közös mű általa megalkotott saját részének (a továbbiakban: mű) elkészítésére és a Felhasználónak való átadására. A Szerző engedélyt ad a Felhasználónak a mű 5-6. pontban rögzített módon való felhasználásra.

*3. A teljesítés határideje*

3.1. A Szerző a művet …. *év* … *hó* …. *nap*jáig köteles a Felhasználónak átadni az alább meghatározott módon/formátumban: **elektronikus adathordozó.**

3.2. Ha a Szerző a mű átadásával késedelembe esik, kötbér fizetésére köteles, aminek a mértéke a szerződés szerint járó szerzői díj …%-a a késedelem minden napjára.

*4. Az elfogadás*

4.1. A Felhasználó a mű elfogadásáról az átadástól számított két hónapon belül köteles nyilatkozni. A nyilatkozat megtételére a Felhasználó képviseletében jogosult:

név: **…**

beosztás/tisztség: **…**

Ha a Felhasználó az elfogadásra nyitva álló határidőn belül nem nyilatkozik, a művet elfogadottnak kell tekinteni. Ha a művet a Felhasználó javításra visszaadja, a nyilatkozatban a javításra megfelelő határidőt kell tűzni.

4.2. A kijavított mű elfogadására, illetve ismételt javításra történő visszaadására a 4.1. pont rendelkezéseit kell alkalmazni. Ha a szerző az alkotást a megjelölt határidőig nem javítja ki, vagy a mű a kijavítást követően sem alkalmas felhasználásra (kiadásra), a felhasználó a szerződéstől díjfizetési kötelezettség nélkül elállhat.

4.3. Ha a Szerző a kijavítást alapos ok nélkül megtagadja, vagy azt határidőre nem végzi el, a Felhasználó a szerződéstől díjfizetés nélkül elállhat.

*5. A felhasználási jog*

A Szerző a jelen szerződés aláírásával

* területi korlátozás nélkül,
* határozatlan időtartamra, azaz a mű teljes védelmi idejére,
* kizárólagos,
* harmadik személynek átengedhető felhasználási jogot enged a Felhasználónak a mű 6. pontban körülírt felhasználására.

*6. A felhasználás módja és mértéke*

6.1. A Felhasználó a jelen szerződés alapján jogot szerez a mű:

* tetszőleges példányban, analóg vagy digitális hordozón, tetszőleges alkalommal történő többszörözésére és a többszörözött példányok terjesztésére; a többszörözés joga magában foglalja a mű kép- vagy hangfelvételen, továbbá számítógéppel, illetve elektronikus adathordozóra való másolásának jogát, a terjesztési jog pedig magában foglalja a többszörözött példányok forgalomba hozatal céljából történő, a Magyarországra való behozatalának jogát is,
* nyilvános előadására,
* bármely ismert módon történő nyilvánossághoz közvetítésére, ideértve a földfelszíni/műholdas/kódolt sugárzásra, a mű továbbsugárzására, és számítógépes hálózat útján történő további nyilvánossághoz közvetítésére (streaming), továbbá a mű olyan módon történő hozzáférhetővé tételére is, hogy a távollévő közönség tagjai a hozzáférés helyét és idejét egyénileg választhassák meg,
* átdolgozására.

6.2. Ha a jelen szerződésben meghatározott felhasználási módok a szerződés hatálya alatt úgy változnak/bővülnek, hogy a szerződés megkötésekor ismert és a szerződésben engedélyezett felhasználási módok megvalósulását hatékonyabban, kedvezőbb feltételekkel vagy jobb minőségben teszik lehetővé, a jelen szerződéssel megszerzett felhasználási jog e megváltozott, illetve kibővült felhasználási módokra is kiterjed.

*7. Változtatás*

A Felhasználó az elfogadott művön - az átdolgozás keretei között - bármely, a Szerzőnek a mű egységéhez fűződő jogát nem sértő változtatást végrehajthat.

*8. A felhasználás megkezdése*

A felek megállapodnak abban, hogy a jelen szerződésben meghatározott felhasználás megkezdésére az adott helyzetben általában elvárható idő a mű elfogadásától számított … hónap.

*9. Szavatosság*

9.1. A Szerző kijelenti, hogy kizárólagos szerzője a műnek, amely egyéni, eredeti jellegű, és a saját szellemi alkotása.

9.2. A Szerző szavatol azért, hogy a művön nem áll fenn harmadik személynek olyan kizárólagos szerzői vagyoni/felhasználási joga, amely a Felhasználó jelen szerződés szerinti jogszerzését és felhasználását korlátozná vagy akadályozná.

*10. A szerző díjazása*

10.1. A Felhasználó a mű elfogadásától számított … munkanapon belül a mű elkészítéséért … Ft, azaz … forint díjat, továbbá az átengedett felhasználási jog ellenértékeként … Ft, azaz … forint szerzői jogdíjat, összesen … Ft, azaz … forint szerzői díjat fizet a Szerzőnek.

A felek egybehangzóan kijelentik, hogy az e pontban meghatározott díjat a Felhasználó által a felhasználással kapcsolatban elérhető bevétellel arányosnak tekintik.

10.2. Ha a művet az elfogadó nyilatkozat megtételének elmulasztása miatt kell elfogadottnak tekinteni, a szerzői díjat az elfogadásra nyitva álló határidő lejártát követő **…** munkanapon belül kell megfizetni, és ebben az esetben a Felhasználó köteles megkeresni a Szerzőt avégett, hogy a kifizetés jogszerűen megtörténhessen.

10.3. Ha a Felhasználó a szerzői díj megfizetésével késedelembe esik, a késedelem időtartamára a jegybanki alapkamatnak megfelelő késedelmi kamatot köteles fizetni.

10.4. A szerzői díj fizetési módját a Szerző a mű elfogadásakor külön nyilatkozatban határozza meg. A Szerző köteles a szerzői díj kifizetéséhez szükséges, a vonatkozó szja-, tbj-, valamint az egyéb jogszabályokban előírt nyilatkozatokat megtenni. Amíg a Szerző e nyilatkozatokat nem teszi meg, a Felhasználó nem esik késedelembe, kivéve azt az esetet, ha a művet az elfogadó nyilatkozat megtételének elmulasztása miatt kell elfogadottnak tekinteni.

*11. A szerződés egyoldalú megszüntetésével kapcsolatos rendelkezések*

A Szerző a felhasználási jog kizárólagosságára tekintettel fennálló felmondási jogát [Szjt. 51. § (1) bek.] a mű átadásától számított öt évig nem gyakorolhatja.

*12. Személyhez fűződő jogok*

12.1. A felek megállapodnak abban, hogy a szerződéssel megszerzett felhasználási jog gyakorlása során - a felhasználás jellegéhez igazodó módon - a Szerző nevét az alábbiak szerint kell feltüntetni: (*NÉV*).

12.2. A Felhasználó is jogosult a szerződés tartama alatt a Szerző névfeltüntetési, és a mű egységének védelméhez fűződő jogának védelmében fellépni.

*13. Alkalmazandó jogszabályok, egyéb kikötések*

13.1. A jelen szerződés szerint szükséges valamennyi nyilatkozatot a felek kötelesek írásban megtenni.

13.2. A jelen szerződésben szabályozott kérdésekre a szerzői jogról szóló 1999. évi LXXVI. törvény és a Polgári Törvénykönyvről szóló 2013. évi V. törvény vonatkozó szabályai, ill. a kapcsolódó jogszabályok vonatkoznak.

13.3. A felek rögzítik, hogy a Szerző a Felhasználónál[[2]](#footnote-2)\*

1. nem áll közalkalmazotti jogviszonyban.
2. közalkalmazotti jogviszonyban áll. A 10.1. pont szerinti szerzői díj kizárólag abban az esetben illeti meg a Szerzőt, ha a Felhasználónál fennálló közalkalmazotti jogviszonya keretében a munkakörébe tartozó feladatainak is maradéktalanul eleget tett.

13.4. Felek rögzítik továbbá, hogy azért kerül megkötésre jelen megállapodás, mert[[3]](#footnote-3)\*\*

1. az Egyetem az adott feladat ellátásához megfelelő szakértelemmel, szakképzettséggel és gyakorlattal vagy egyéb megfelelő, sajátos szakmai adottsággal, képességgel rendelkező személyt nem foglalkoztat.
2. a szerződés tárgyát képező szolgáltatás egyedi, időszakos vagy időben rendszertelenül ellátandó feladat.

13.5. A megbízó részéről a kancellári egyetértés a szerződés érvényességének, illetve hatálybalépésének feltétele.

13.6. A jelen szerződés 4 egymással szó szerint megegyező eredeti példányban készült, amelyből aláírás után 1 példány a Szerzőt, 3 példány a Felhasználót (ebből 1 példány a Pénzügyi és Számviteli Osztályt és 1 példány a Jogi és Beszerzési Osztályt) illeti.

13.7. A felek jelen szerződésből eredő vitás kérdéseiket elsősorban békés úton kívánják megoldani. Ennek sikertelensége esetén kikötik a Miskolci Járásbíróság, illetve a Miskolci Törvényszék kizárólagos illetékességét.

Alulírott szerződő felek jelen szerződést, mint akaratukkal mindenben megegyezőt, jóváhagyólag írták alá.

Miskolc, 20…. …………………… *hó* ……… *nap*

…………………………….. ……………………………..

felhasználó szerző

……………………………..

pénzügyi ellenjegyző

Miskolc, 20…. …………………… *hó* ……… *nap*

Egyetértek:

……………………………..

kancellár

A szerződés első példányát átvettem:

……………………………..

szerző

1. *A szerződés, minta alapján történő elkészítésénél az adott jogviszony szabályozására nem vonatkozó részek törlendők ill. kiegészítendők.* [↑](#footnote-ref-1)
2. \* A megfelelő pont bekarikázandó! [↑](#footnote-ref-2)
3. \*\* Az indokolás megfelelő pontja bekarikázandó! [↑](#footnote-ref-3)